open-index/open-wikipedia-markdown huggingface dataset:
Els Catarres

**Els Catarres** hinn ona band folk-pop catalana fada de Èric Vergés e Jan Riera Prats da Aiguafreda e Roser Cruells da Centelles.

Han scominciaa a sonà in di bar in del 2010, e hinn 'nguu de bon famos in del 2011 con la canzon "Jenifer", che la parlava de 'n amor proibii in tra 'n s'cètt catalan patriottista fiss, descrivuu in la canzon con tucc i stereotip del catalan medi, e 'na "xoni", termen gergal per parlà di tosann catalan de coltura spagnoeula, de Castefa, città catalana piena de immigraa de lengua castejana.

El video de la canzon l'è rivaa a la svelta a 1 milion de visit, e han scominciaa anca a vend i sò CD, a patt che se pòden descaregà a gratis da Internet.

A Marz del 2012 han vengiuu el premi "Enderrock 2012" per el test pussee bell per "Jenifer".
Goldon

El **goldon** l'è 'na guaina, incoeu de gomma, doperada 'me metod anticoncezional e prevenzion per i malattij a trasmission sessuala. Anca se l'è tipicament mascolin, gh'è di goldon femminil che se metten in la vagina.

El gh'ha de vess mituu in su la capella del bigol erett e desrotolaa. El protegg al 97% di gravidanz indesideraa e al 95% di malattij, vist che 'l protegg no la borsa e donca ghe poden rivà di parassitt.

L'è ciamaa anca **preservativ** e 'l nomm, doperaa anca in lengua veneta, el pò vegnì dal scior Goldoni, president de la ditta Hatù de goldon o da *Gold One*, marca de preservativ di soldaa american.
Daniele Gianotti

**Daniele Gianotti** (Calèrn ad Sant'Ilario d'Enza, quatòrdes de setémber 1957) l'è el vèsc elètt de Crema dal vündes de genàr 2017.; 

## Biugrafia

Nasüd a Calèrn el quatòrdes de setémber 1957, l'é stai urdinàd prèt el 12 de setèmber del 1981.

Elètt vesc dla Diocesi de Crema el 11 de genàr 2017, l'è stài cunsacràd el 19 de màrs.

## Note


## Ligamm de föra

*Sitt d'la Diocesi de Crema
Torquato Tasso

El **Torquato Tasso** (Sorrento, 11 de marz del 1544 – Roma, 25 de april del 1595) l'è staa on poetta, scrittor e drammaturgh de lengua italiana. La sò oeuvra pussee cognossuda l'è la Gerusalemme Liberata, che la cunta su de 'na crosada e de la guerra in tra i cristian e i musulman e la presa cristiana de Gerusalemm.
Footjob

El **footjob** l'è la masturbazion fada cont i pee.

In di omen se pò fà cont el mett el bigol in tra i piant del pee, cont el spazzi in tra 'na scarpa e 'l pee o cont i dit del pee.
Sindegh

El **sindegh** l'è 'l orghen monocrategh a capo de l'amministrazion del comun.

## Nomm
In la Lombardofonia l'è doperaa anca el termin "Podestà", in di comun del Canton Grison.

In la lengua spagnoeula se dis "alcalde", e 'l catalan l'ha ciappaa anca lu. In franzes se dis "mayor" e 'l russ e l'ingles hinn compagn.

## Riferiment
*Sindaco - Treccani

## Vos corelaa
*Fascia del Sindegh
Union Valdôtaine

L**'Union Valdôtaine** l'è 'n partii politegh regionalista de la Val d'Aosta e che 'l voeur tutelà l'autonomia e la specialità lenguistega de la Region.

El gh'ha on scagn al Senad de la Republica indova l'è coalizaa insemma al center-sinistra e in del Consili Regional el gh'ha 11 scagn e 'l governa insemma a la Stella Alpina e Fédération Autonomiste.
Lluís Llach i Grande

El **Lluís Llach i Grande** (Verges, 7 de magg del 1948) l'è on cantautor catalan, vun di esponent pussee famos de la *nova cançó catalana* insemma al Joan Manuel Serrat, ma a differenza de Serrat el scriv domà in catalan. El scomincia in di *Els setze jutges* in del 1967 e i sò cant de resistenza antifassista, 'me l'Estaca, deventen famos in tutta la Spagna intrega, anca se scritt in catalan.

In tra el 2015 e 'l 2017 a l'è staa 'n deputaa al Parlament de Catalogna, elegiuu cont Insemma per el Sì.
Dialett de l'Italian

I **Dialett de l'Italian**, ciamaa anca *Italian regionai*, hinn i dialett de la lengua italiana. Hinn tradizionalment spartìj in 5 macrogrupp, tucc cont i sò division a nivell regional, provincial e comunal: L'italian settentrional, l'italian median, el dialett toscan, l'italian meridional e l'italian de la Sardegna. In l'italian settentrional vedom anca di particolarità in l'italian tesines e l'italian de Bolzan, messedaa cont el todesch e 'l bavares.

El toscan e 'l median s'hinn evoluu autonomament del latin, inscambi i alter trii grupp hinn nassuu de 'l spantegàss de l'italian standard in del Regn d'Italia e cont el contatt cont i alter lengov d'Italia.

## Riferiment
* Quali sono le lingue parlate in Italia?
* Quali sono i dialetti dell’italiano?
C++

Ol **C++** l'è 'n lenguagg de programazzion cread en del 1983 'me evoluzzion del C cont i class e la programazzion a ogècc. L'è staj standardizzad en del 1998 e l'è mia consideras un dialet del C perchè l'è diferent fess.

## Esempi
Listad del programa d'esempe Ciao, Mond:

```cpp
#include <cstdlib>  // per EXIT_SUCCESS
#include <iostream> // per std::cout e std::endl

int main()
{
   std::cout << "Ciao Mond!" << std::endl;

   return EXIT_SUCCESS;
}
```
Nomm

El **nomm** l'è 'l primm element de identificazin de 'na persona e insemma al cognomm el forma el nomm complet. L'è 'l primm nomm proppi de 'na persona e l'è doperaa soratutt in di contest informai.
Infradit

I **infradit** hinn di calzadur assee semplisc, faa de 'na soeula e 'na banda a forma de Y che la liga el pee a la soeula. Hinn doperaa tipicament in di contest informai, per andà in spiaggia e domà in estad, anca se in di Stat pussee pover hinn anca doperaa 'me scarpa per tucc i dì.

Hinn doperaa da on fracch de agn, i primm testimonianz ja troeuvom in del 1500 a.C, ma s'hinn spantegaa de bon domà dal 1960.
Italian median

L**'Italian median** l'è vun di quater macrogrupp dialettal de l'italian.
L'è parlaa in la Toscana del sud, in la pupart di Marche, in del Lazzi, in l'Umbria e in d'on quaj comun de l'Abruzz.

El median l'è on dialett italian domà in sens lenguistegh, vist che 'l gh'ha la mutua intelligibilità cont el rest de la lengua italiana, perchè i dialett median, autonom in tra de lor, vegnen dal latin.
Justin Trudeau

El **Justin Pierre James Trudeau** (Ottawa, 25 de dicember del 1971) l'è 'n politegh canades, primm minister quell de 23 del Canada dal 4 de november del 2015 e leader del Partii Liberal del Canada. L'è fioeu del politegh Pierre Elliott Trudeau, anca lu primm minister del Canada.

I sò posizion politegh hinn ambientalista, cont di quot per el carboni che tucc i provinc del Canada i gh'ha de scernì e respettà, contra del sistema proporzional, a favor di matrimoni gay e de l'abort, per la legalizzazion de la Marijuana e per la trasparenza del governo. 

L'è cattolegh, ma el gh'ha di dubbi in su 'n quaj dogma e l'è a favor de la separazion Stat-Gesa.
Antonio Tajani

L**'Antonio Tajani** (Roma, 4 de agost del 1953) l'è 'n politegh italian, minister di affar forest del 22 de ottover 2022 e, prima, dal 17 de genar del 2017 al 3 de luj 2019 President del Parlament europee. Dal 2008 al 2014 l'è staa Commissari europee, primma ai straport e poeu a l'industria.

In Italia l'è de Forza Italia, in Europa del Partii Popolar Europee. L'è staa scernuu del Silvio Berlusconi 'me candidaa de Forza Italia a Premier se 'l vincess el center-destra ai elezion politegh italian del 2018 con FI primm partii de la coalizion.

In del governo Meloni l'è faa vizepremier e minister di affar forest.

## Riferiment
*Berlusconi: "Tajani ha sciolto riserva, sarà candidato premier"
Trivolza

La **Trivolza** (italian: *Triulza*) a l'è ona frazzion del comun lodesan de Codogn.
A l'è fada de on rosc de cassinn, a metaa strada in tra el center comunal e Casal. La gh'ha 461 abitant.
A l'è stada on comun indeperlù fina al 1869.
Muravia

**La Muravia** (*Morava* in Lengua ceca; *Mähren* in Lengua Tudesca; *Moravia* in Italian a Lengua latina) l'è una regiun (un paes storega de l'Euròpa center-urientala) de La Repüblega Ceca del a est; la gh'ha una süperfis de 22,348.87 km2 e una pupulaziun de 3.273.000 abitant (2014).
A l'è tacada a la Sluachia, a l'Austria, a la Buemia e a la Pulonia.

Praděd a l'è il münt più se alt (1,491.3 m)

Morava (*Marus* in Latin) a l'è il el fiümm più pussee long (354 km)

La sua capital a l'è Bruna (400 000 abitant - la segonda cittaa pussee granda de l'Repüblega Ceca), l'è important cumün anca:  Olomouc, Ostrava, Zlín, Moravská Třebová, Jihlava, Slavkov/Austerlitz, Prostějov, Velehrad, Přerov.


Archivi:Brno - Cathedral of Saints Peter and Paul III.jpg|Duomo Bruna
Archivi:Olomouc-Horní náměstí.JPG|Olomouc
Archivi:Ostrava, pohled z Nové radnice 2.jpg|Ostrava
Archivi:2014 Ostrawa, Ewangelicki kościół Chrystusowy 04.jpg|Ostrava
Archivi:Slavonice - Horní náměstí čp. 518 - (67).jpg|Slavonice
Archivi:Vranov nad Dyji03(js).jpg|Vranov nad Dyjí
Archivi:Kralicky-Sneznik-03.jpg|Münt Králická Sněžník
Archivi:Národní dům - panorama, Prostějov.jpg|Prostějov
Archivi:Telč.jpg|Telč
Archivi:Rajhrad klasterni kostel - 16.jpg|Rajhrad
Archivi:Vila Tugendhat Brno 2016 4.jpg|Villa Tugendhat
Archivi:Pavilon A schody.JPG|Fiera Bruna
Livree italian

El **livree italian** l'è 'n can tipegh italian de corsa. L'è volt da 32 a 38 cm e 'l sò pes ideal l'è da 3 a 5 kg.
Bill of Rights

El **Bill of Rights** l'è 'na legg approvada dal Parlament ingles in del 1689 e considerada vun di cardin del Sistema Westminster. I disposizion principal i eren:
*La libertà de parolla in del Parlament
*La fin di persecuzion religios 
*Liber elezion de la Cambra di Comun
*La proibizion per el Re de avègh 'n armada in temp de pas senza el permess del Parlament
*Proibizion de 'n Re cattolegh

L'è stada firmada dal Ghielm III d'Orange, Statolder d'Olanda, gener del Giacom II, decaduu per vess scappaa in Franza dopo de la Gloriosa Revoluzion e che l'ha poduu ciapaa el trono dopo avèlla firmada.
Alicia Florrick

**Alicia Florrick**, nassuda **Cavanaugh**, l'è 'n personagg principal de la serie televisiva The Good Wife. L'è interpretada da la Julianna Margulies.

## Biografia

Miee del Peter Florrick, Procurator de Stat borlaa in desgrazia per on scandol de prostituzion, la torna a lavorà 'me avocatt in del studi *Stern, Lockhart & Gardner*, portada da Will Gardner, sò vegg compagn de scoeura de che l'è innamorada. Donca, da *bona miee* la se troeuva a fà de noeuv l'avocata e a gestì el scandol che l'ha ciappaa el marii cont i sò du fioeui: Zack e Grace.

Chichinscì la fà 'na relazion cont el Will Gartner, e a la fin de la stagion 3 el sò marii el se candida Governador de l'Illinois e lee 'l jutta fiss e 'l ghe staa vesin. In la stagion 5 inveci el Will el moeur coppaa in tribunal e lee la va in lutt e la se separa in cà dal marii.

In la stagion 6 la fa su on noeuv studi cont el sò amis Cary Agos e la sò veggia capa Dianne Lockhart.
Dopo la se candida a Procuratora de Stat, la veng ma la gh'ha de dimettes dopo on scandol elettoral anca se innocent, vist che on ricontegg l'avaria faa perd ai democrategh la maggioranza qualifegada al Parlament de l'Illinois e donca el Partii l'ha faa on mugg de pression per fàlla dimett.
Per rivà a la carega la gh'aveva de cavà via el conflitt de interess, e donca l'ha faa on contratt de bona sortida che 'l valeva domà ona voeulta andada in carega, ma a la fin per via de la sò fama grama dovuda al scandol a l'è minga riammetuda in del studi, e lee a l'inizi la voeur mocà de vess avocatt e scriv on liber in su la sò vita, ma poeu la se rend cont che l'ha gh'ha besogn de prategà e la patrocina a gratis on sò vegg client, per poeu tornà cont on sò noeuv studi con l'avocata di cauzion Lucca Quinn.

El sò marii in del frattemp el proeuva a candidàss ai primari democrategh de l'Iowa 'me President di Stat Unii, ma el perd clamorosament. Poco dopo ghe fan causa per negligenza e, vist i problema economegh el sò studi, la torna in del vegg studi.

In del frattemp la gh'ha 'na relazion cont el sò investigator, e 'na voeulta che 'l marii el troeuva l'investigator a cà de la Alicia in mudand el se inversa e lee la domanda el divorzi. Lu el ghe domanda de restà insemma a lu almen finna a la fin del process che 'l avaria avuu de fà.

### La fin
Dopo che la sò defesa l'ha mituu de bon in diffcoltà la Procura el Peter Florrick l'accetta on patteggiament de vun ann de libertà vigilada, senza nissuna reclusion. Comé in la scena iniziala de la serie lu l'è man in la man cont l'Alicia, ma lee la lassa per andà dal sò investigator, che poeu descovriss che l'era minga lu. Donca incontra la Dianne Lockhart che ghe tira 'na s'giafa per avè taccaa el sò marii lung la defesa del Peter. La serie la finiss cont lee che la se sistema la giacca, senza dà nissun'altra informazion.

## Vos correlaa
*Dianne Lockhart
*Cary Agos
Partit Demòcrata Europeu Català

El **Partit Demòcrata Europeu Català** (PDeCAT), popolarment **Partit Demòcrata**, l'è on partii politegh repunlegan e independentista catalan creaa el 10 de luj de 2016 a Barcelona. L'è 'l successor de l'antiga Convergència Democràtica de Catalunya e se definis comé «democrategh, catalanista, independentista, europeista e umanista».

L'è staa in di list de Junts pel Sì e Junts per Catalunya e 'l president l'è l'Artur Mas.
Pornografia

La **pornografia** l'è la reppresentazion esplicita di soggett e situazion erotegh tipicament scandalos per mezz de dipint, film, foto e alter form.

## Alter progett

## Vos corelaa
*Pedopornografia, la pornografia cont i fioeui
*.xxx
Elezion politegh italian del 1924

El 6 de avril del 1924 gh'è staa i **[[elezion]] politegh in [[Italia]] del 1924**. I eren regolaa de la legg Acerbo, maggioritaria in l'assegnà i 2/3 di segg a la Cambra di Deputaa e proporzional per el rest. A la votazion han partecipaa 23 list con 1306 candidaa, de che 346 eren deputaa de la legisladura precedenta e 41 di vegg legisladur, ma domà trè list s'hinn presentaa in tutt el Stat: La Lista Nazionale (*El Liston*), el Partii Popolar Italian de l'Alcide Degasperi e 'l Partii Socialista Unitari del Giacomo Matteotti.

El partii fassista el gh'ha avuu el 60% di vot, e donca i 2/3 a la Cambra.
2017

## Genar
*1 de genar:
**Malta la toeu la presidenza de l'Union Europea
**Attentaa in del Club Notturn de Istanbul del 2017
**El Corp Forestal del Stat l'entra, dopo pussee de 200 agn, in di Carabiniee
**Dopo 500 agn, la Gesa de Norvegia l'è pu Gesa de Stat.
**António Guterres l'è Segretari General di Nazion Unii
*18 de genar: Taramott in Abruzz e Lazzi
*20 de genar: Donald Trump l'è inauguraa president

## Febrar
*12 de febrar: Frank-Walter Steinmeier l'è elegiuu President de la Germania
*13 de febrar: L'è coppaa cont in spray al gas nervin el fradell de Kim Jong-un: Kim Jong-nam
*21 de febrar: Convegn a Palazz Lombardia in su la lengua lombarda cont l'assessora Cristina Cappellini, el lenguista March Tamburell e 'l cantant Davide Van de Sfroos.

## Marz
*22 de marz: Attentaa terroristegh a Westminster.

## Avril

## Magg

## Giugn

## Luj

## Agost

## Settember

## Ottober

## November

## Dicember

## Chi gh'è nasuu

## Chi gh'è mort
San Varis

**San Varis** (italian: *San Varese*) a l'è ona frazzion del comun paves de Torr d'Isola. Segond el censiment del 2001 a ghe viv 201 personn.
Storicament a l'era dent al territori de la Campagna de Sora in del Principad de Pavia. A l'è staa on comun indeperlù fina al 1871.
Pompeu Fabra i Poch

El **Pompeu Fabra i Poch** (Barcelona, 20 de febrar del 1868 – Prades, 25 de dicember del 1948) l'è staa on lenguista catalan, autor di regoll de la moderna ortografia de la lengua catalana.

De mestee ingegnee industrial, l'era appassionaa de catalan finna da fioeu, e in del 1890-91 el mena innanz in su "l'Avenç" 'na campagna de reforma ortografega del catalan, e in del 1904 el publega on trattaa de ortografia catalana, per rivà in del 1912 a scriv, in spagnoeu, *la Gramática de la lengua catalana*.

In del 1911 el fa San Martin a Badalona per insegnà catalan a l'Università e 'l vegn president de l'Institut d'Estudis Catalans e de la sò sezion filologega. In del 1913 l'Istitut el publega la norma de la lengua, per poeu publegà in del 1917 l'ortografia  e l'ann dopo la grammateca. Semper in del 1918 el publega on cors intermedi de catalan.

## Alter progett
Melania Trump

La **Melania Trump** (Sevnica, 26 de avril del 1970), l'è 'na modella americana, nassuda slovena, miee del Donald Trump. Dal 20 de genar del 2017 l'è la first lady quella de 45 di Stat Unii, fina al 20 de sginer 2021.
Bandera del Liechtenstein

La **Bandera del Liechtenstein** l'è 'n bicolor orizontal bloeu-ross cont ona corona in sul latt manzin de la banda superior, giontada dopo di Olimpiadi del 1936 quand che i omen del Prenzip han descovert che la bandéra l'era compagna de quella de Haiti. Gh'è anca 'na bandera de Stat cont el Blason de la Fameja real al center.

## Riferiment
*Bandiera del Liechtenstein

## Vos corelaa
*Stemma del Liechtenstein
Investidura del Donald Trump

L**'Investidura del Donald Trump** l'è staa l'event che l'ha marcaa l'entrada del Donald Trump comé President di Stat Unii quell de 45 e del Mike Pence comé Vicepresident di Stat Unii per el mandaa 2017-2021.

La cerimonia l'è staa faa al Campidoeui de Washington e 'l Trump l'ha giuraa cont el giudes capo John Glover Roberts, Jr e 'l Pence cont el giudes sociaa Clarence Thomas.
Rex Tillerson

El **Rex Wayne Tillerson** (Wichita Falls, Texas, 23 de marz del 1952) l'è on impresari american e president/CEO de la petroliera ExxonMobil, vuna di impres pussee important del mond.
El 13 de desember del 2016, el President elegiuu Donald Trump el nonzia la nomina de Tillerson 'me Secretari de Stat.
Verginità

La **verginità** l'è 'l stat de 'na persona che l'ha mai avuu 'n raport sessual complet o in di coltur indova la verginità l'è consideraa on valor anca on stat de purezza general. In l'omm gh'è nissuna manera per capì se vun l'è vergin, vist che 'l pen l'è mia modifegaa di rapport sessuai, inveci in la donna gh'è 'na membrana ciamada imen che la se s'ceppa.
Colbertism

El **colbertism** l'è ideja economega del Jean-Baptiste Colbert, minister di finanz del Luis XIV. L'è 'na varianta del mercantilism e di voeult l'è consideraa pussee 'na sò applicazion.

In tra i sò idej principai, el protezionism del mercaa intern, el desvilupp di esportazion e di colonij.

## Riferiment
*Jean Baptiste Colbert e il colbertismo
Giancarlo Consonni

El **Giancarlo Consonni** (Meraa, 14 de genar del 1943) a l'è on poetta lombard.
L'ha vivuu a Verdee de Sotta fina a quand che 'l gh'aveva 23 agn, poeu in del 1967 el s'è spostaa a Milan per lavorà.
L'ha scrivuu in lombard (in de la soa variant brianzoeula) e in italian.
## Oeuver
**Lumbardia*, Milan, Edizione I Dispari, 1983.
**Viridarium*, Milan, All'Insegna del Pesce d'Oro, 1987.
**Vûs*, Turin, Einaudi, 1997.
Giuseppe Elena

El **Giuseppe Elena** (Codogn, 1801 - Milan, 1867) a l'è staa on incisor e pittor lombard.
Nassuu in de la Bassa lodesana, l'ha taccaa a studià a Milan. L'ha bandonaa el seminari e in di Agn Vint l'è andaa a studià a l'Academia de Brera. Lainscì el fa bella figura comè miniador. In del 1827 el ciappa la licenza de dervì ona Stamparia, che però la finiss i sò attivitaa in del 1831. L'Elena alora el scomincia a lavorà per di olter editor: in tra i sò sogett a gh'è despess di paesagg de Milan e de la Lombardia. A partì del 1841 el scomincia a fà anca el critich d'art, e in tra el 1858 e 'l 1859 el lavora anca al giornal satirich *[[L'Uomo di Pietra]]*.
In del 1843 e in del 1844 el publica dò strenn in milanes, intitolaa *Desmenteghet minga de mì*. El Ferdinando Fontana l'ha miss in tra i autor de la soa *[[Antologia meneghina]]*.
## Alter progett

## Ligamm de foeura
*[Dizionario biografico degli italiani](http://www.treccani.it/enciclopedia/giuseppe-elena_(Dizionario-Biografico)/)
*Ona biografia del scior Elena
*''Desmenteghet minga de mì'', att segond, Milan, 1844
*Di olter poesii in lombard de Giuseppe Elena
Città Santuari

In di Stat Unii e in Canada ona **Città Santuari** (*Sanctuary City*) l'è 'na città che la dopera no i sò forz de polizia e i sò danee per seguì i politegh federai in su l'immigrazion e che dann di alter form de protezion ai immigraa clandestin, comé di document che ghe dann di diritt o la possibilità de vess mia fermaa domà per el sò status de immigraa.

L'è doperaa, di voeult, per parlà di città del Regn Unii che dann servizzi a quej che domanden asil politegh.
Pan cont la nilza

El **pan cont la nilza** (in sicilian, *pani câ meusa*, che 'l se legg *pani c'a miévusa*, cont el slongament de la sillaba "ie") a l'è ona specialidaa siciliana de la cittaa de Palermo. Chel piatt chì a l'è vun di pussee famos mangià de strada sicilian.

## Preparazión
Chel piatt chì, tradizional domà de Palermo, el consist in on pagnòtta moresina (che la se ciama *vastedda*), cont el sesamo de sora, che la vegn impienida de tòcch de nilza e coradella de vedell. La nilza e la coradella vegnen prima buii e poeu, depós che a hinn staa tajaa-giò a tocchei, soffrigiuu in del strutt. Dent el panin el pò vess mettuu-denter el caciocavallo grattaa putost che la mascarpa o anca el limon putost che 'l pever.

A Palermo, l'omm che de mestee fà-sù i pan cont la nilza el se ciama *meusaru*.

## Nòt e alter progett
Panzeròtt

El **panzeròtt** a l'è on prodott gastronomigh di rosticcerii, on serc de pasta repiena, voltaa-giò inscì da deventà ona mezzalunna. A l'è on prodott tipegh di region center-meridionai de l'Italia, ma anca a Milan a l'è cognossuu comè mersì a von di prestinee storegh de la cittaa.

A gh'hinn tant possibel maner per el repien di panzeròtt: chel tipegh pujes a l'è impienii de tomates e mozzarella, ma, de spess, hinn giontaa oliv senza gandólla, inciòd, scigol o caper. Per el carneval, se preparen anca i panzeròtt dolz, impienii de marmelada, mascarpa putost che cavolatt gianduja e composta de castegna de Montella, cont de sora el zuccher a vel.
El pò vess còtt in del forn putost che frigiuu denter l'oli extravergin d'oliva.

## Origen del nòmm
El nòmm "panzeròtt" el vegn dal diminutiv de *panza*, ona manera de ciamà la 
panscia in on quai dialett italian, in referiment al tipegh gonfior de la pasta che 'l regorda chell d'ona panscia.

Anca se l'origen del nòmm a l'è l'istessa, la paròlla *[[pansott]]* la se referiss a on piatt totalment desferenziaa: i pansott a hinn ona specia de ravioeu tipegh de Genova.

## Vós ligaa
* Calzon
Pas de Westfalia

Per **Pas de Westfalia** intendom trii trattaa de pas firmaa del 1648 in Westfalia ch'han menaa a la fin de la Guerra di Trent'Agn e a la Guerra di Vottant'Agn in tra i Provincc Unii e la Spagna. El Trattaa di Pirenei l'ha completaa la pas in tra Franza e Spagna, in del 1659.
Gloriosa Revoluzion

La **Gloriosa Revoluzion** l'è staa 'n grand cambiament politegh in Inghilterra vegnuu in tra 'l 1688 e 'l 1689. L'ha daa inizi al regn de Ghielm III de Inghilterra e, grazia al Bill of Rights de lu firmaa, a la monarchia costituzionala che la recognosseva i diritt del Parlament e lassava al Re 'l poder esecutiv.
New York Police Departiment

El ** New York Pollice Departiment ** l'è la polizia de la città de New York. L'è 'l pussee grand di Stat Unii, fondaa in del 1844 e ispiraa a la Polizia de Londra, incoeu el gh'ha 34500 poliziott.

## Alter progett
Defenestrazion de Praga (1618)

La **defenestrazion de Praga** del 1618 l'è staa l'event che l'ha faa scomincià la Guerra di Trent'Agn.

El 23 de magg al castell de Hradčany hinn staa ciappaa di emissari de l'Imperator, cattolegh e contrari a la maggioranza protestanta boema, e sbattuu giò di fenester del palazz da 10 meter in del rud di animai. Nissun de lor l'è restaa ferii in manera grama, e donca i cattolegh l'han vist 'me on segn de sostegn divin e hinn andaa in guerra.

## Alter progett
Polònia (programma)

**Polònia** l'è 'n programma televisiv de la Televisió de Catalunya de satira politega, che 'l scherza in sui politegh catalan e spagnoeui. L'è nassuu del 2006 e l'è vun di programma pussee vardaa de la TV3.

La pupart di personagg la parla in catalan, ma di personagg tipicament spagnoeui comé 'l Mariano Rajoy parlen in castejan.
Infern (Dante)

L**'Infern** l'è 'l prim cantegh de la Divina Commedia, ambientaa in d'ona selva oscura e poeu a l'Infern.

Comé per tutta l'oeuvra, el numer trì el gh'ha on grand significaa simbolegh, vist che i condannaa hinn spartii in 3 cavità sotterragn. La division l'è ispirada a l'ideja de Aristotel che la stabilìss 'na gerarchia del mal cont l'us de la rason: I peccador pussee vesin a Dio hinn quej ch'han faa del mal perchè han savuu no contenèss, inveci quei pussee lontan han faa el mal con coscienza.

In l'Infern gh'è 'l contrappass, ma la pena pussee dura di condanaa l'è de vess lontan de Dio e savè de podè mai vesinàss.

## Vos corelaa
*Purgatori (Dante)
*Paradis (Dante)
*De scriptura nigra
Colp de Stat

On **Colp de Stat**, ciamaa anca a la spagnoeula *golpe*, l'è 'n azion pales e illegal per ciappà el poder in d'on Stat, faa di soldaa o de 'n altra élite del sistema.

L'è different de la revoluzion perchè l'è faa de gent dent del poder, e da la cospirazion perchè gh'è on mudà del sistema, che in la cospirazion el resta el midemm ma cont ona noeuva leadership.
Abort

L**'abort** (anca **despersa** o **spegasc**) l'è l'interruzion de 'na gravianza con l'espulsion de l'embrion o del feto de l'uter. El pò capità spontaneament, e donca se parla de abort spontani, o pura volontariament, e se parla de abort indott.

## Alter progett

## Vos corelaa
*Roe v. Wade
Olivetti Elea 9003

L**ELEA 9003** (*ELaboratore Elettronico Aritmetico*) l'è vun di calcolator a prestazion volt desviluppaa de l'Olivetti in tra 'l 1957 e 'l 1959 da 'n grupp de informadegh guidaa dal Mario Tchou. L'è staa 'l  primm computer commercial a doperà domà i transistor e 'l sò design l'è del Ettore Sotsass, faa con l'ideja de portà el computer in di facoltà de tucc e che l'ha portaa a vinc el Prem Compass d'Or.

A nivell informadegh l'era assee innovativ per el multitasking, vist che 'l podeva avègh trì software insemma in sul sistema, oltra a vess l'unegh de la fameja ELEA a vess venduu de bon, in circa 40 pezz, e minga in manera sperimentala.

## Vos corelaa
*Calcolatrice Elettronica Pisana
Steve Bannon

** Stephen Kevin "Steve" Bannon ** (Norfolk, 27 de november del 1953) l'è 'l capo stratega e consijee del President Donald Trump, e primma sò capo de la campagna elettorala. Primma de la sò carriera politega l'era direttor de 'n sit de informazion de destra alternativa: Breitbart.

Dal 29 de genar del  2017, Bannon l'è in del Consili Nazional de Sicurezza, in d'on roeul de fiducia e de ligamm in tra i istituzion e Trump.
Editt de Nantes

L**'Editt de Nantes** l'è staa on decrett del Re Enrich IV de Franza firmaa el 30 de april del 1598 che l'ha faa finì i guerr de religion in Franza in tra i cattolegh e i ugonott, a regolamentà la posizion di ugonott. L'è staa revocaa in del 1685 da Luis XIV (editt de Fontainebleau).

El dava la libertà de coscienza in tutta la Franza intrega e libertà de cult in la pupart de Stat (foeura de 'na quaj città cattolega e protestanta indova domà quij cult eren approvaa), oltra a garantì 'na quaj roccafort ai protestant per podèss difend di attacch armaa di cattolegh.
Pasta e fasoeu

La **pasta e fasoeu** a l'è on piatt tipegh talian spantegaa in tant region. In ogniduna di region a gh'è ona diversa manera de fala.

I ingredient poden de solet hinn pasta curta, fasoeu, aj, scigolla, broeud, lard, oli, sedan, e, a segonda di variant, erba savia, timo, erborinn, maggioranna, pever, tomates, giambon putost che panscetta.

La region d'origen a l'è minga certa, si come a l'è consideraa on piatt tipegh di tant post, comè per esempi: Lombardia, Lazzi, Veneto, Campania, Toscana e Friul-Venezia Giulia.

## Nòt


## Vos corelaa
*Pisarei e faśö
De scriptura nigra

El **De scriptura nigra** (**La scricciura negra** o **La scrigiura negra**, in lombard antigh) a l'è la prima cantega del Liber di Tre Scricciur del Bonvesin de la Riva, che 'l conta su de l'Infern.

In del so infern i pecador inn castigad cont el contrappass, inn present de fad dodes pene, in contraposizzion ai dodes glorie del paradis bovesinian (De scriptura aurea).

## Prolegh
Un long prolegh, con parole arente ai meditazzion de contempu mundi, i miserie de la vita umana, la mort del pecador (SN, 197-264): una scena compagna di quader de la predegazzion du-centesca, per esempi mendicanta.

## Pene
La descrizzion di pene la principia al vers 297 cont la prima pena.

## Bibliografia
*Bonvesin da la Riva, *Libro delle Tre Scritture*, Matteo Leonardi

## Vos conrelade
*Infern (Dant)
Strudel

El **strudel** (dal tedesch *Strudel* = vortiz) a l'è on dolz a pasta arrotolada o repiena che 'l pò vess dolz o salada, ma in de la sò version pussee cognossuda a l'è dolz a baa de pòmm, picoll, ughetta e canella.

## Nòt e alter progett


## Bibliografia
*
*  Fleishmann Mair, Austrian Pastries and desserts, 1996, ISBN 3-87051-810-3
* Anikó Gergely, Ungheria. La cucina tra Oriente e Occidente, Könemann, 1999, ISBN 3-8290-4582-4
* Claudia Roden, La cucina del Medio Oriente, Vallardi, 1989, ISBN 88-11-92690-4

## Vos ligaa
* Appelflap
* Baklava
* Börek
* Güllaç
Neil Gorsuch

El **Neil McGill Gorsuch** (Denver, 29 de agost del 1967) l'è 'n giudes statunitens, in origin del *[[United States Court of Appeals for the Tenth Circuit]]*, e incoeu de la Cort Suprema di Stat Unii. El 31 de genar del 2017 el President Donald Trump l'ha nominaa giudes sociaa de la Cort Suprema, per impienì el scagn del mort Antonin Scalia, e 'l Senad di Stat Unii l'ha confermaa, dopo on fort ostruzionism di democrategh, el 7 de april del 2017.
Dücàt de Bèrghem

Ol **Dücàt de Bèrghem** l'è stàcc öna di entità teritoriàl che i formàa ol Règn di Lombàrcc. Creàt in del 569, söbet dòp de l'invasiù guidàda da 'l rè Alboì, l'è stàcc abolìt in del 702.

## La creasiù
In del 569 Bèrghem l'è conquistàda dai Lombàrcc. La sità l'è importànta per la sò posissiù stratégica: söl confì in tra Austria e Neustria, crusvìa di strade militàr che i ünìa ol Friùl co la val Padana. La deènta dóca séde de ü potènt dücàt. Ol prim düca l'è ol Wallari, che 'l goèrna ach in del Perìod di Düca, comensàt co la mórt del rè Clef.

## La ribeliù del Gaidulf

In del 584 i düchi i elès rè l'Autari, ol s-cèt del rè Clef, per respónd a la minacia di Bizantì e di Franch. Dòp de la sò mórt in del 590, la vèdova Teodolinda la ciàpa cóme marìt e növ sovrà l'Agilulf, düca de Turì. Ol sücesùr del Wallari, Gaidulf, insèma a di óter, al se ribèla cóntra al rè; a la tèrsa ólta, dòpo che l'à portàt la sò resistènsa infina a l'ìsola Comacina, l'è sconfìt e giüstissiàt in del 594:

## Ol VII sècol
In del VII sècol ol dücàt, compàgn de töt ol Règn, l'è segnàt da i perìocc de declìn e renàssita de l'arianesim (la religiù di Lombàrcc al tép de l'invasiù) rispèt al catolicésim, sotegnìt da la dinastìa Bavarés. In chi agn ché l'è importànta la figüra del vèscov Gioàn de Bèrghem, decisìv  in de la vitòria del catolicésim in del teritòre bergamàsch.

## La fì del Dücàt
Ol passà in tra ol VII secòl e l'VIII l'è stàcc ü momènt de granda confusiù in del Règn Lombàrd, con piö d'öna guèra civìl in tra i pretendèncc al tròn.
L'öltem düca de Bèrghem, ol Rotarit, dòpo la mórt del Cunipèrt al sostègn ol sò s-cèt picinì, ol Liutpèrt, e 'l sò tutùr Ansprand.
Sconfìt dal Ragimpèrt (700) e del Aripèrt II (702), al se sèra dét in de la sò Bèrghem el se proclàma rè. La sità l'è conquistàda dal Aripèrt dòpo ü dür asséde, e 'l Rotarit, dòpo che i gh'à teàt i cheèi e la barba (granda umiliassiù per i Lombàrcc) l'è esiliàt a Turì; al sarà fàcc copà inséma al sò protét Liutpért. Ol dücàt l'è desligàt, e al sò pòst l'è creàt ü gastaldàt, goernàt da ün funsiunare del rè.

Bèrghem la turnerà a iga la sò autonomìa polìtica adóma col Carl Magn, in del 774: la deènta séde de öna contéa.

## Riferimèncc
Plataforma per la Llengua

La **Plataforma per la Llengua** l'è 'n associazion nassuda del 1993 a Barcellona per garantì el doperà del catalan in di Paes catalan.

La promoeuv 'na vision de la lengua comé strument de coesion sociala e trasversal e indova el volontariaa per la lengua l'è important sosenn, perchè se pò no spettà che sien i politegh o i ent a combatt per la lengua.
Wallari

Ol **Wallari** l'è stait un duca lombard, prim duca de Bergem. L'ha governad anc ind el Govern dei Duca, començat con la mort del re Clef:

## Riferiments
*  Paol Diacon, *[[Historia Langobardorum]]*
Albania italiana

L**'Albania italiana** l'è staa 'l regn nassuu in Albania dopo de l'invasion italiana de l'Albania in tra 'l 1939 e 'l 1943. L'era in union personala con l'Italia, vist che i italian aveven casciaa via el Zog I per mett su Vittorio Emanuele III.
Lesbism

**Lesbism** a l'è el termen doperaa per indicà l'attrazion sentimentala e sessuala intra dò dònn. Se parla anca de **[[omosessualitaa]] femenila** putost che de **saffism** per indicà quest.

El lesbism a l'è on concett che s'è scominciaa a spantegaa in del secol XX per indicà i dònn che gh'aveven on cert orientament sessual. In del cors de la stòria, i dònn aveven minga avuu la stessa libertaa di omen per perseguì relazion omosessuai ma, al temp istess, i lesbich subiven no i istess penn dur che subiven i omen per l'omosessualitaa. Infatt, i relazion lesbich vegneven, de spess, consideraa minga pericolos e minga mettibel ai quij eterosessuai e donca minga tròpp a l'è staa documentaa per dà ona descrizion precisa de comè l'omosessualitaa femenila a l'era esternada. Inquand i primm sessuologh a la finn del secol XIX hann scominciaa a categorizzaa e descriv i comportament omosessuai, si come saveven minga tròpp de lesbism e de la sessualitaa di dònn, hann destinguu i lesbich comè di dònn che eren malaa de ment perchè acettaven minga el ròll che i dònn aveven in de la societaa.

I lesbich podeven o scond la sò sessualitaa o acetà de viv cont l'etichetta de esclus. I esclus hann creaa ona sotta-cultura e on'identitaa che la s'è desviluppada in Europa e in di Staa Unii.

Depos la segonda guerra mondiala, inquand tant govern doperaven ona fort repression contra i omosessuai, i dònn hann desviluppaa ona red per socializzà e informass intra de lor. Domà cont la segonda ondada de femenism, la definizion de *lesbiga* la s'è espanduda e ha pizzaa-sù la discussion sora l'omosessualitaa femenila.

## Origen del nòmm
El termen *lesbiga* el riva da l'isola de Lesbo, indue viveva la poetessa Saffo in del secol VII a.C.. Cont i sò poesii, Saffo ha esaltaa la bellezza de la femenilitaa e l'eròs intra i dònn. Al principi, el termen a l'era doperaa in manera cattiva, ma poeu, i lesbigh hann scominciaa a doperal comè on segn de rivendicazion e orgoeuj.

## Referiment letterari
* Jennifer Quiles, *Più che amiche. Manuale di autoaiuto per donne che amano le donne*, Castelvecchi, 2006. ISBN 88-7615-129-X.
* B. Abbott, E. Farmer, *From wedded wife to lesbian life, stories of transformation*, The Crossing Press, Berkeley, 1995.
* Daniela Danna, *Amiche, Compagne, Amanti*, UNI Service, Trento, 2003. ISBN 978-88-88859-01-9.
* T. De Lauretis, *Pratica d'amore, Percorsi del desiderio perverso*, la Tartaruga, Milano, 1997.
* Marzio Barbagli, *Omosessuali moderni. Gay e lesbiche in Italia*, Asher Colombo - 2007.
* Judith Butler, *Corpi che contano: i limiti discorsivi del “sesso”*, Milano, Feltrinelli, 1996.
* Gilda Sanguineti, *La penna di Saffo. Poesia gay al femminile*, Milano, La penna di Saffo Editore, 2013.

## Ligamm de foeura
* 
* 
* 
* 
*
Govern dei Duca

Cond el termen **Govern dei Duca** (ciamad anc **Period dei Duca** o **de l'anarqia**) i è ciamads i dex agn intra el 574 (mort del Clef) e 'l 584 (elezion del Autari), ind i quai i Lombards i è staits senza un sovran, e i è staits governads dei duca.

## Ol prencepe
Compagn de tuts i olter popoi jermaneg, anc i Lombards i era spartids in tante stirpi, ognuna cond a cap un duca. Despò de l'invasion de la Lombardia, ogne fazion la s'è stabilida ind un territore, e l'ha cread insé un ducad.

A la mort del Alboin, i duca i hera elejid come re ol Clef (572), qe però l'è stait copad de un so serv jamò ind el 574. Dopo la so mort, l'è mìa stait catad for nissun al so post, donca ol regn 'l s'è desligad ind i ducads. Paol Diacon ne cita cinq:

Al dix però qe i g'era anc olter 30 duca, dei quai fors al cognossiva miga ol nom. Donca i g'ha de vesser staits 35.

Qests agn qé i è staits prope dur per i romaneg: i duca lombards, dop qe i ha copad o descaçad quase tuts i latifondists, i ha ciapad i so terre; e per l'hospitalitas, i latifondists roman qe i era restaits i g'hera de pagar vun terz de la tœlta a i fare lombarde.

## La guerra coi bizantin

### Baduari (575-576)
Intratant ol Tiberi Costantin, qe al governava l'Imper d'Orient a'l post del Justin II (qe l'era deventad mat), l'hera comprad una pax coi persian, donca al pudiva mandar dei trupe a Ravena. Ol comandant l'era ol Baduari, jender del Justin II. Rivad ind el 575 o 576, fors intra i so omegn g'era anc dei Lombards qe i hera servid l'imper in orient.

L'uneg qe al descriv la spedizion del Baduari l'è ol Joann de Biclaro ind el so *Chronicon*:

### La formazion dei ducads de Spolet e Benevent (576-580)
La fraca del Baduari l'è staita un colp dur per l'imper: defait, Faroald e Zoton, qe i era *foederatus* dei bizantin ind el sud Italia, i se revolta contra l'imper e i fonda i ducads (independets però dal Regn Lombard) de Spolet e Benevent.
Ol Faroald al riva adiritura a ciapar con l'ingann Classe, ol port de Ravenna, prima de vesser-nn descaçad vià da Droctulf, un Lombard fedel a l'imper.
Zoton inscambe al comença a tacar 'l *Sannio*, e ind el jir de 20 agn al conquisterà tut ol sud Italia, manc i coste.
Intratant, dei olter duca lombards i s'era portads in Tuscia (a *Chiusi* e *Lucca*), e i hera començad a tacar i olter possediments imperiai ind la rejon.

## La fin
I duca i g'è miga rivads a organizar-s in manera de durar. Quand qe i ha invadid la Provenza, i re dei Franc Gotran e Qildebert II i è rivads infina in Lombardia, i ha ciapad Trent e dervid una tratativa cond el Imperador d'Orient Tiberi II. A la fin, stœf dei division interne, ind el 584 i ha catad for come re l'Autari, ol s'ciet de l'ultem sovran. A'l nœv re l'è staita consegnada la capital, Pavia, e mitaa de tute i riqeze ducai. L'Autari l'è reussid a descaçar i nemix e a renforzar ol regn.

## Riferiments


## Bibliografia
* Paol Diacon, ''Historia Langobardorum'' .
SARS

La **SARS** (*severe acute respiratory syndrome*) l'è 'na malattija gramma del sistema respiratori che la vegn per el coronavirus SARS-CoV e donca la determina 'na forma de polmonita.

L'è stada descoverta del dottor italian Carlo Urbani in Cina in del november del 2002, che l'è poeu mort de la malattia. L'è mortal in del 15% di cas mia trattaa e in del 7% di cas trattaa, cont ona media del 9%.

## Vos corelaa
*COVID-19
*MERS
Adressa IP

L**'Adressa IP** l'è 'n etichetta doperada in informatega per identificà univocament 'na sortida de red che la dopera l'Internet Protocol 'me protocoll de red. 

'N adressa IPv4 l'è fada de 32 bit spartii in quatter ottett, 'n adressa IPv6 de 128 bit. Incoeu el standard pussee doperaa l'è IPv4, ma vist el numer pussee volt di dispositiv dovuu a l'Internet di ròbb la pupart di dispositiv l'è pronta a passà a IPv6, che 'l permett de avègh tanc IP pussee. 

Incoeu i IPv4 hinn spartii in 3 class prategh e 2 sperimentai e reservaa per i test e i us futur.

## Riferiment
*Aruba

## Vos correlaa
*CIDR
*Saturazion de IPv4
*Subnetting
*Network address translation
Executive Order 13769

L**'Executive Order 13769**, intitolaa *"Protegg la Nazion di [[terrorista]] forest che entren in di Stat Unii"*, l'è 'n orden esecutiv firmaa dal Donald Trump per la sò politega de immigrazion el 27 de genar del 2017. El sospend per 120 di el programma di ammission di refugiaa di Stat Unii e per 90 dì tucc i formi de immigrazion di Stat a maggioranza islamega de Libia, Iran, Iraq, Somalia, Sudan, Siria e Yemen.
Gestazion per alter

La **gestazion per alter** (informalment **venter in fitt**) l'è la pratega de reproduzion assistida che la se realizza in d'ona donna che la fa on fioeu per di personn, tipicament minga ligaa a lee. Gh'è sia in la forma altruistega, che la preved domà on rembors di spes e in quella commerciala.
Mordhau

Indela sqerma tradizionala tedesca ol Mordhau (di volte **Mordstreich** o **Mordschlag**), *colp assassin* in tedesc, l'è la tecnica de tegnir la spada al contrare, con tœte do i man sœ la lama, e colpir l'aversare col pomell e la guardia. Qesta tecnica la dovra la spada come se la fœss un sgur o un martell da guerra.
Ol Mordhau l'è dovrad ind i duei intra spadacin con le armadure a piastre, per i quai i colp de tai i g'ha mìa efet, o ind i combatiments da vexin, per ciapar de sorpresa l'aversare.

## Bibliografia
* *[[Codex Wallerstein]]*, ed. Zabinski, Paladin Press, (2002), ISBN 1-58160-339-8.
Democrazia Cristiana

La **Democrazia Cristiana** l'è staa 'n partii politegh italian centrista attiv dal 1942 al 1994. L'è staa vun di partii politegh protagonista de la transizion in tra el fassism e la Republega e 'l primm partii in tucc i elezion che han faa, foeura di elezion europee del 1984 e l'è staa in tucc i governi italian dal 1944 al 1994. El sò stemma l'era 'na cros latina dent a on scud con su scritt *Libertas*.
Parquet

El **parquet** l'è 'n paviment faa di tassej de legn de forma regolar. El nomm el vegn del franzes perchè l'è staa doperaa in la forma moderna per la prima voeulta in la Reggia de Versailles. Tipicament l'è doperaa in di camber de lett perchè 'l sbassa el rumor de fond e l'è anca pussee cald di alter scern.
Circuit bistabil

I **circuit bistabil**, ciamaa anca **flip-flop**, hinn di circuit elettronegh de bas, doperaa in l'elettronega digitala 'me memoria elementara. Hinn doperaa anca 'me circuit anti-rembalz, per esempi in d'on cronometer indova i botton de START e STOP i gh'ha di fonzion different e despess se attiven domà dopo di rembalz e se fussen ciapaa integralment darien di error.

## Latch SR

El **Latch SR** l'è 'l pussee fazil a nivell elettronegh e 'l gh'ha du entraa e du sortii. I dò entraa hinn S (Status) e R (Reset) e i sortii Q e Q negaa. 

Tavola de la verità a l'istant de temp t+1:

## Latch JK

El **Latch JK** l'è compagn de quell SR ma el gh'ha on clock dré, e donca se pò scernì el stat de la memoria domà quand che 'l clock l'è attiv. La differenza cont el SR l'è che la combinazion 1 1 l'è no proibida, ma la complementa el signal.
Codificator

El **codificator** l'è 'n circuit elettronegh. El pussee basigh l'è faa de n sortii e de 2^n entraa. Donca i sortii pòden dà, in sistema binari, el numer de l'entrada pizzada.

## Vos correlaa
*Decodificator
Referendum in su l'Independenza de la Catalogna del 2014

El 9 de november del 2014 gh'è staa on ** [[Referendum]] in su l'[[Independenza]] de la [[Catalogna]] ** ("9N" in la denominazion corta tipega di Stat de lengua castejana) minga vincolant. El gh'aveva dent du domand: "Voeuret ti che la Catalogna la sia on Stat?" e "Voeuret ti che 'sto Stat chi el sia Independent?".

Han partecipaa al vot 2'305'290 personn, circa el 40% di votant che gh'even driss, ossia tucc i resident in Catalogna de almen 16 agn. L'80,8% l'ha votaa Sì-Sì, el 10,1% l'ha votaa el Sì-No e 'l 4,5% el No.

L'è staa fioeu de 'n accord in tra Artur Mas de la Convergència Democràtica de Catalunya e l'Oriol Junqueras de l'Esquerra Republicana de Catalunya e l'ha permittuu 'na rielezion del Mas a President de la Generalitat de Catalunya del 2012. El 19 de settember el Parlament de Catalogna l'ha approvaa el vot referendari per l'independenza, e 'l governo spagnoeu l'ha daa su recors al Tribunal Costituzional Spagnoeu che l'ha sospenduu el referendum. El Mas l'ha parpognuu el 14 de ottober, per superà el veto costituzional, de fà 'n "process de partecipazion cittadin". La Cort Suprema spagnoeula l'ha sospenduu anca quell, ma 'l governo catalan l'ha faa istess el vot.

## Vos corelaa
*Referendum per l'independenza de la Catalogna del 2017
Hospitalitas

L'hospitalitas l'era un istitud jurideg ativ ind el tard Impero Roman, per ol qual i citadin i era obligads a dar un terz de la so cà ai soldats imperiai, se i g'hera mìa un post indovè alojar. I era esentads i dotor, i professor, ol cler, i armijer e i pitor.

## Trœpe imperiai
A causa dei frequents abus (ciamads *salganum*) contra i padron de cà, divers imperador, comè Costanz II, Teodosi I, Teodosi II e Justinian I, i ha fait dei lej per circar de fermar-i, ma senza risultats.

## Popoi jermanec
### Foederati
Plœ tarde, a partir de la fin del IV e la prima mitaa del V secol, l'hospitalitas l'è staita mìa aplicada adoma per i soldats imperiai, ma anc per i *[[foederati]]* qe i s'era stanziads a l'intern de l'Impero: quand qe i se stabiliva ind un territore col permess de l'imperador, i g'era daits un terz dei rendide dei terre (o dei tasse) de la rejon. In cambe, i g'hera de jurar fedeltaa a l'imperador e dar-g sostegn militar, ma i mantegniva la so indipendenza.

#### I Visigots
Ind el 418 l'imperador Onofri e 'l general Costanz i ha mandaits i Visigots in Aquitania (una rejon de la Gallia meridionala), ind la vall de la Garona. I barbar, sœ la bas de l**hospitalitas'', i ha ricevid un terz dei cà e dei terre de coltivar, perqè i era (anc se adoma su la carta) soldats de l'Imper. I era anc esentads del pagar i tasse. A diferenza dei soldats, però, la concesion l'era definitiva e mìa a temp. Ol territore, ''[[de jure]]'', l'era anc'mò de l'Impero: per un poo de temp, i fonzionare civil roman i ha seguitad a operar ind la rejion.

=== Regn barbareg ===
Ind i [[Regn barbareg]] l**hospitalitas* l'è staita dovrada come bas juridega per regolar i raports intra i popolazion jermanege e qelle latine. In cambe del terz del territore, i nœv rivads i dava protezion ai roman, senza tocar la strutura sociala.
==== I Lombards ====
I [[Lombards]], a'l prencepe, i ha dovrad l*'hospitalitas'' mìa come un contrat intra i do popoi, ma come una imposizion unilaterala (faita con la violenza) dei vincidor in sœ i conquistads.

## Riferiments
Carlo Goldoni

El **Carlo Goldoni** (Venezia, 25 de febrar del 1707 – Paris, 6 de febrar del 1793) l'è staa 'n drammaturgh e scrittor veneto. L'è consideraa vun di pader del teater e de la commedia moderna e la sò fama la vegn di sò oeuver in lengua italiana e in lengua veneta.

L'ha in sostanza reformaa el teater de commedia, prima basaa in su l'improvvisazion. Lu l'ha mittuu el copion e la centralità de l'autor sora de l'attor, che 'l gh'ha el roeul de interpretà.

La sò oeuvra pussee considerada in la letteradura italiana l'è La locandiera. Per la letteradura veneta l'è assee important I rusteghi.
Dì de San Valentin

El **Di de San Valentin** l'è 'na ricorrenza dedicada ai innamoraa festesgiada soratutt in Europa, America del Nord ed Estrem Orient el 14 de febrar.

La celebrazion comé la cognossom incoeu l'è nassuda in del Bass Medioev, cont el spantegàss de l'amor cortes. In Giappon l'è spantegada l'usanza che i tosann innamoraa dànn comé cadò al sò innamoraa del cicolatt negher, e on mes dopo, el White Day, se lu el recambia i sentiment ghe regala del cicolatt bianch.
Betsy DeVos

La **Betsy DeVos** (8 de genar del 1958) l'è 'n impreditora e 'na politega americana. L'ha contribuii a la campagna elettorala del Donald Trump e l'è stada nominada Secretaria de Stat a l'Educazion quella de 23 dal Trump. L'è stada la prima segretaria a vess elegiuda grazia al vot del Vicepresident di Stat Unii, vist che 'l vot al Senad l'era finii pari.
Polandball

I **Polandball** hinn di meme nassuu in del 2009 in su la imageboard Krautchan.net. Reppresenten di Stat, di Region o anca di alter soggett tipicament in forma sferega e che in tra de lor parlen on ingles mia giust e tendenzialment ciappen per el cu i stereotipi e i storij di 'sti territori.